गद्दाफी को शांति प्रस्ताव मंजूर है : जैकब जुमा  
द.अफ्रीका के राष्ट्रपति ने कहा है कि गद्दाफी ने संघर्ष विराम के लिए अफ्रीकी संघ की ओर से दिए गए शांति प्रस्ताव को स्वीकार कर लिया है।
दक्षिण अफ्रीका के राष्ट्रपति जैकब जुमा ने कहा है कि लीबियाई नेता मुअम्मर गद्दाफी ने संघर्ष विराम के लिए अफ्रीकी संघ की ओर से दिए गए शांति प्रस्ताव को स्वीकार कर लिया है। उन्होंने कहा, हमें संघषर्विराम के प्रयास का एक मौका देना चाहिए। जुमा और कई अन्य अफ्रीकी नेताओं ने रविवार को त्रिपोली में गद्दाफी से मुलाकात की थी और सोमवार को वे लोग बेनगाजी में विपक्षी नेताओं से मुलाकात करेंगे।  अफ्रीकी संघ की तरफ से पेश किए गए इस प्रस्ताव में जल्द से जल्द संघषर्विराम लागू करने, मानवीय मदद का मार्ग प्रशस्त करने और विद्रोहियों व सरकार के बीच बातचीत शुरू करने की बात कही गई है।